open-index/open-wikipedia-markdown huggingface dataset:
Vaishnavisme

**Vaishnavisme** (sanskrit: वैष्णव धर्म, IPA: [ʋəiˈʂɳəʋə ˈd̪ʱərmə]) er en av de fire hovedretningene innenfor hinduismen; de andre tre er shaivisme, shaktisme og smartisme. Vaishnavisme skiller seg fra de andre retningene i tilbedelsen av Vishnu og hans avatarer, hovedsakelig Rama og Krishna, som den opprinnelige og øverste gud. I ulike tradisjoner og sammenhenger omtales Gud som Narayana, Krishna, Vāsudeva eller oftest som Vishnu, og deres tilhørende avatarer. Vaishnavismens tro og utførelse, særlig konseptene om bhakti og bhaktiyoga, baserer seg mye på Upanishadene, og er assosiert med Vedaene og puraniske tekster som Bhagavadgita, samt Padama-, Vishnu- og Bhagavata-Puranaene.

Vaishnavismens tilhengere kalles vaishnavaer eller vaishnavitter. Omtrent 70% av hinduene, eller ca. 580 millioner, estimeres å være tilhengere av vaishnavismen, og de aller fleste av disse er bosatt i India, men kunnskap om, anerkjennelse av og tro på retningen har vokst betydelig utenfor India de siste årene. Gaudiya Vaishnava-retningen innenfor vaishnavismen har særlig bidratt til økt internasjonal kunnskap om vaishnavisme siden den andre halvdel av det tjuende århundre, i stor grad gjennom aktiviteten og den geografiske ekspansjonen til Hare Krishna-bevegelsen, hovedsakelig igjennom ISKCON men siden også gjennom andre vaishnavistiske organisasjoner som fremmer retningen i Vesten.

Vaishavismen har en rekke ulike retninger (*[[sampradaya]]*), de fire viktigste har de fleste grunnleggende trekkene felles, men er uenige om forholdet mellom sjelen og Gud. Disse er lakshmi sampradaya, brahma sampradaya, rudra sampradaya og kumara sampradaya. I Sør-India finnes ulike braminske og ikke-braminske retninger, mens andre retninger også inkluderer The ramanandi-bevegelsen, mahapuruxiya dharma og vaisnava-sahajiya.

## Se også
*Bhagavata-Purana
*Ramayana
*Mahabharata
Sven Pettersson (skihopper)

**Sven Erik Artur Pettersson** (født 24. juli 1927 i Härnösand, død 19. april 2017) var en svensk skihopper som representerte Kubikenborgs IF. Han ble nummer 5 i OL i Cortina d'Ampezzo i 1956. I 1955 vant han hopprennet i Svenska Skidspelen i Stockholm.

## Referanser


## Kilder
* Sports Reference: Sven Pettersson  (besøkt 27. februar 2011)
* Svenska Skidspelen: Pristagare i Svenska Skidspelen 
* Sveriges Olympiska Komitté: Sven Pettersson (besøkt 27. februar 2011)

## Eksterne lenker
*
KV18

**Gravstedet KV18** som befinner seg i Kongenes dal nær dagens Luxor i Egypt som var tenkte til å være graven til faraoen Ramses X fra det 20. dynastiet; men, fordi det tilsynelatende er forlatt mens den fortsatt ikke er fullført og siden det ikke finnes noe begravelsesutstyr er det usikkert om det noen gang er brukt til hans begravelse.

Gravstedet består av et inngangsparti og to seksjoner med korridor adskilt av porter. Inngangspartiet ble brukt av Howard Carter på det tidlige 1900-tallet for å huse dalens første elektriske generator; han fikk også hvitvasket noen av veggene i korridoren. Etter å ha trengt inn ca. 43 meter i åssiden ender det i en bergvegg hvor det er en serie grovt tilhugde trappetrinn.

Veldig lite er kjent om dette gravstedet, og den siste seksjonen av korridoren er først nylig blitt ryddet ordentlig for store mengder rusk fra oversvømminger.

## Litteratur
*Reeves, N & Wilkinson, R.H. The Complete Valley of the Kings, 1996, Thames and Hudson, London.
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* Theben kartprosjekt: KV18 - Innbefatter beskrivelse, bilder og plantegninger over gravstedet (engelsk)
KV65

**KV65** er et ikke utgravd, mulig gravsted som befinner i Kongenes dal, nær dagens Luxor i Egypt. Pr. august 2008, da oppdagelsen ble annonsert, er hverken layout, dekorasjon eller eier kjent. Inngangen til gravstedet virker å være i stilen til det 18. dynastiet.

## Se også
* KV63
* KV64
* Kongenes dal

## Referanser
Gesareposet

**Gesareposet** er et stort epos om **kong Gesar av Ling** som er kjent blant flere kulturer i Sentral-Asia: mongoler, tibetanere og kinesere.  Verket er av uklar alder, men det er mulig at den eldste kjernen av fortellingen, i sin tibetanske versjon, kan gå tilbake til 1000-tallet. 

Eposet regnes som verdens lengste.  Fortellingen begynner ved skapelsen, og hovedpersonen *Geser-Chans* (tibetansk *Kesar*) er gudesønn, enten av Indra eller Ahura Mazda. Han fødes som et fattig menneske, men med guddommelige egenskaper. Gesar er en klassisk helt som overvinner prøvelser, bekjemper sine fiender og gjenoppretter orden. 

I den tibetanske versjonen er Gesar konge i det lille kongedømmet Ling, øst i Tibet. Selv om eposet gjennom sin innledende påkallelse av Buddha er satt inn i en buddhistisk kontekst, er innholdet preget av pre-buddhistiske hjelpeånder og av en ikke-buddhistisk krigerhelt-tenkning. 

Eposet fremføres tradisjonelt av spesielle barder, som dels befinner seg i transe mens verket fremføres. Tradisjonen er fremdeles levende. 

Sagnet om Gesar finnes i en rekke varianter, tilpasset de ulike kulturene. Den eldste publiserte er den sørmongolske, utgitt i Kina i 1716. 

## Referanser
Yūki Itō

**Yūki Itō** (født 1994) er en japansk skihopper. Itō var med på Japans lag som ble verdensmestere i Mikslag, normalbakke i Ski-VM 2013 i Val di Fiemme.

Hun debuterte i kontinentalcupen med 17. plass i Zaō 5. mars 2007.

Itō ble nummer 3 i junior-VM i Otepää i 2011. I VM på ski 2011 i Holmenkollen kom hun på 15. plass i normalbakke. Daniela Iraschko vant dette rennet, foran Elena Runggaldier og Coline Mattel.

Hun vant sin første seier i verdenscupen da hun vant i Sapporo 14. januar 2017. 

I Ski-VM 2017 tok hun bronse i mixed lagkonkurranse med det japanske laget som for øvrig bestod av Sara Takanashi, Taku Takeuchi og Daiki Itō. Hun vant Holmenkollrennet 12. mars 2017.

Under Vinter-OL 2022 i Beijing, ble hun nummer 13 i normalbakkerennet.

**Yūki Itō** ble også historisk under Raw Air 2023, som første startende kvinne i et offisielt skiflygingsrenn. Hun var egentlig ikke kvalifisert til å få være med i rennet, etter en disk på Lillehammer. Men FIS snudde før rennet, etter at Julia Mühlbacher trakk seg, og "skihoppfamilien" hadde startet en kampanje på sosiale medier. Dermed fikk Ito lov til å delta likevel. 

## Kontinentalcupseiere vinter 2004–2011 (tilsvarende verdenscup)

## Referanser


## Eksterne lenker
*
Shaktisme

**Shaktisme** (sanskrit:शाक्तं; *Śāktaṃ*; «maktlæren» eller «gudinnelæren») eller **shakta** er en av de fire hovedretningene innenfor hinduismen; de andre tre er shaivisme, vaishnavisme og smartisme. shaktismen er også den minste hovedretningen i hinduismen. Shaktisme viser til en rekke hinduistiske retninger som fokuserer på tilbedelsen av *[[Shakti]]* eller *[[Devi]]* – den hinduistiske gudemora – som den øverste guddommen.

Shaktisme er en trosretninger hvor Gudinnen blir tilbedt i første rekke, selv om det maskuline aspektet av gudinnen eller mannlige guder også kan tilbedes. Gudinnen ses i disse tradisjoner som den ytterste virkelighet og er både skaper og frelser, men i seg selv er hun uskapt. Tross at man tilber mange ulike gudinner innenfor shaktismen, så tror man at de alle manifesterer samme gudinne, det vil si at alle er Mahadevi, men i ulike skapninger. Det finnes vanskeligheter med begrepet shaktisme i den forstand at bestemte hellige tekster kun betoner mannligheten eller kvinneligheten.

Gudinnen har to sider. Den ene er god og trygg, mens den andre er vill og farlig. Den godlynte siden kontrolleres som oftest av en mannlig gud mens den ville siden er hinsides mannlige guders kontroll. På grunn av dette er det oftest de ville gudinnene som tilbedes. Shaktismen tror at Gudinnen er det høyeste prinsipp som ikke styres av noen annen. Av den anledning er de utemmede gudinnene som Kali og Durga populære.

Det finnes manglende kilder på shaktismens utvikling, men man tror at shaktismen har utviklet seg fra shaivisme ettersom det finnes likheter mellom disse to retningene. Innenfor shaivismen er Shiva sett på som den ytterste virkelighet mens innenfor shaktismen er det Gudinnen som har denne posisjonen. Shiva er isteden Gudinnens tilbeder. En forklaring fra shaktierne hvorfor de har rett, og ikke shivaiterne, er følgende: Shakti var Shivas kvinnelige partner og kraft, uten Shakti skulle Shiva være et lik. Shiva er derfor avhengig av Shakti for å kunne leve. Shakti er Gudinnen.

I løpet av shaktismens historie har retningen inspirert viktige verker i sanskritlitteratur og hindufilosofi, og den har fremdeles stor innflytelse på folkelig hinduisme i dag. I dag er shaktismen særlig utbredt i Assam og Bengal, men blir også praktisert både i andre deler av det indiske subkontinentet og utenfor India. Shaktismen har mange former, både tantriske og ikketantriske, men de to største og mest synlige formene er *[[Srikula]]* (''Sri''-familien), som står sterkest i Sør-India, og *[[Kalikula]]* (*[[Kali]]-familien*), som står sterkt i det nordlige og østlige India.  

## Litteratur
*Gröndahl, Run (2000): *Den gudomliga kroppen: en psykologisk tolkning av hinduisk śāktism och tantrism*. Stockholm. Stockholms universitet.
*Hellman, Eva (1998): *Hinduiska gudinnor och kvinnor: en introduktion*. Falun. Scandbook.
*Jacobsen, Knut A. (2004): *Hinduismen: historia, tradition, mångfald*. Stockholm. Natur och kultur.
Bundesgartenschau

**Bundesgartenschau** (forkortet **BUGA**) er en utstilling med temaene hager og landskapsarkitektur og som er holdt annet hver år siden 1951 ulike steder i Tyskland. Det dreier seg om en utstilling på forbunds-, det vil si føderalt plan. En tilsvarende utstilling på delstatsnivå er Landesgartenschau. Hvert tiende år er den aktuelle utstillingen kalt Internationale Gartenschau (IGS) eller Internationale Gartenbauausstellung (IGA).

I Tyskland har hagebruk- og parkutstillinger en lang tradisjon. Et vendepunkt var den første kommunale utstillingen, *Allgemeine Deutsche Gartenbauausstellung*, som fant sted i Mainz 1901. *Deutsche Gartenbauausstellung* fulgte i 1914 i Altona i Hamburg. Dagens utstillinger ble skapt i Forbundsrepublikken Tyskland der viktige steg mot dagens *Bundesgartenschau* var *Südwestdeutsche Gartenschau (Süwega)* i Landau 1949 og* Deutsche Gartenschau* i Stuttgart 1950.

## Arrangørsteder
* 1951 – Hannover
* 1953 – Hamburg (IGA)
* 1955 – Kassel; Karlsaue. Den første documenta ble arrangert samtidig.
* 1957 – Köln
* 1959 – Dortmund; Westfalenpark
* 1961 – Stuttgart; Oberer und Mittlerer Schlossgarten
* 1963 – Hamburg; Planten un Blomen (IGA)
* 1965 – Essen; Grugapark
* 1967 – Karlsruhe; Stadtgarten/Zoo og Schlossgarten
* 1969 – Dortmund; Westfalenpark
* 1971 – Köln
* 1973 – Hamburg; Planten un Blomen (IGA)
* 1975 – Mannheim; Luisenpark
* 1977 – Stuttgart; Unterer Schlossgarten
* 1979 – Bonn; Rheinaue
* 1981 – Kassel; Fuldaaue og Karlsaue
* 1983 – München; Westpark (IGA)
* 1985 – Berlin; Britzer Garten
* 1987 – Düsseldorf; Volksgarten og Südpark
* 1989 – Frankfurt am Main, Niddapark
* 1991 – Dortmund; Westfalenpark
* 1993 – Stuttgart; Killesberg, Wartberg, Leibfriedscher Garten, Rosensteinpark (IGA)
* 1995 – Cottbus; Spreeauenpark
* 1997 – Gelsenkirchen; Nordsternpark
* 1999 – Magdeburg; Elbauenpark
* 2001 – Potsdam; Volkspark Potsdam
* 2003 – Rostock; IGA-Park Schmarl (IGA 2003)
* 2005 – München; Riemer Park
* 2007 – Gera; Hofwiesenpark og Ronneburg
* 2009 – Schwerin slott
* 2011 – Koblenz
* 2013 – Hamburg
* 2015 – Havelregionen (Brandenburg an der Havel, Rathenow, Premnitz, Rhinow, Havelberg) 
* 2017 – Berlin – Marzahn, endret fra Tempelhofparken
* 2019 – Heilbronn – Neckarbogen – Baden-Württemberg

## Referanser


## Eksterne lenker
*
Christian Ludwig av Brandenburg-Schwedt

**Christian Ludwig av Brandenburg-Schwedt** (1677–1734) var en prins av Preussen av huset Hohenzollern og offiser i den prøyssiske armé.

Vinteren 1718/19 var Johann Sebastian Bach i Berlin, og med sine musikalske ferdigheter gjorde han inntrykk på den musikkglade Christian Ludwig. Han bad Bach om en av hans komposisjoner og fikk våren 1721 et partitur med tittelen *Six Concerts avec plusieurs instruments* som i dag kalles *[[Brandenburgkonsertene]]*.

## Litteratur
* Geschichte-Online.de
* Preußenweb.de/Regimenter i den prøyssiske armé

## Referanser


## Eksterne lenker
*
Sven Pettersson

**Sven Pettersson** er navnet til flere personer:

* Sven Pettersson (fotograf) (1887–1956), svensk fotograf
* Sven Pettersson (sportskommentator) (1926–2011), svensk sportskommentator
* Sven Pettersson (skihopper) (1927&ndash;2017), svensk skihopper
Anna Häfele

**Anna Häfele** (født 1989) er en tysk skihopper, som representerer SC Willingen.

Hun debuterte internasjonalt med 29.-plass i kontinentalcupen i Schönwald 8. februar 2005. Hun har fem pallplasseringer i kontinentalcupen, inkludert tre seire og én annenplass.

Hennes beste plassering i junior-VM er en 2.-plass i Štrbské Pleso i 2009.

## Kontinentalcupseiere vinter 2004-2011 (tilsvarende verdenscup)

## Referanser


## Eksterne lenker
* 
*
UNIKOM

**United Nations Iraq-Kuwait Observation Mission**, **UNIKOM**, var en militær observasjonsstyrke opprettet av FNs sikkerhetsråd i april 1991 for å overvåke den demilitariserte sonen på grensen mellom Irak og Kuwait og hindre nye fiendtligheter. Operasjonen ble iverksatt etter at Irak ble tvunget til å oppgi okkupasjonen av Kuwait. Mandatet ble gitt i Sikkerhetsrådets resolusjon 689. UNIKOM var i aktivitet til 6. oktober 2003.

UNIKOM hadde på det meste en styrke på , herunder 254 militærobservatører. Hovedkvarteret lå i Umm Qasr i Irak. Norge var blant landene som bidro med personell til UNIKOM og Vigar Aabrek fungerte som leder for observatørstyrken fra august til desember 1993.

## Referanser


## Eksterne lenker
* UNIKOM, United Nations, Department of Peacekeeping Operations
Smartisme

**Smartisme** eller **Smarta Sampradaya** – *smartatradisjonen*, er en retning innenfor hinduismen. 

Smartisme er en liberal og ikkesekteristiske retning innenfor den vediske hinduismen som regner alle de store hindugudene for å være former av den ene Brahman, og står dermed i kontrast med for eksempel vaishnavismen. Begrepet "smarta" refererer til tilhengerne til Vedaene og Śāstra. I dag kaller bare en seksjon av sørindiske brahminer seg smartaer.
Kradser

En **kradser** er et pølsebrød med sennep og ketchup, som kan kjøpes i danske pølsevogner. 

Ingrediensene til en kradser kan variere, men som basis gjelder at det anvendes et pølsebrød. På dette tilføyes forskjellig tilbehør som finnes i pølsevognen, og som brukes til andre retter. Typisk kan kunden fritt velge mellom hele utvalget uten at prisen endres.  

Ingrediensene kan være:

# Ketchup
# Sennep
# Ristet løk
# Rå løk
# Fransk sennep
# Remoulade
# Syltede agurker
# Fransk hotdog dressing
# Chili-dressing

Ved valg av få ingredienser som f.eks. ketchup, sennep og ristet løk, vil de bli anbragt på pølsebrødets underside. Dette fordi denne siden er mer plan enn oversiden, og tilbehøret vil derfor ikke gli av. 

Ved valg av flere ingredienser, vil det oppskårede pølsebrød bli åpnet og ingrediensene lagt ned i åpningen, hvor pølsen normalt ligger. Ernæringsmessig er det ikke en spesielt fiberholdig rett, men det er dog den eneste rett i en pølsevogn som henvender seg til vegetarer. 

Prismessig er en kradser billigere enn f.eks. en hotdog. Spesielt prisen har trolig også vært årsaken til kradserens popularitet. Etterspørselen har falt i nyere tid, og det er derfor sjeldent at man ser kradseren nevnt på pølsevognens menykart. Dermed ikke sagt at pølsemannen ikke er villig til å lage en.   

## Eksterne lenker
* Kradsere, frihed og uafhængighed på schou.dk
Ski-VM 2009 – Hopp normalbakke kvinner

**Hopp normalbakke for kvinner** ble arrangert for første gang under Ski-VM 2009 den 25. februar 2011. Det var 36 jenter til start i øvelsen der amerikanske Lindsey Van vant foran tyske Ulrike Grässler og norske Anette Sagen.

## Resultat

 NC = Ikke kvalifisert for 2. hoppomgang.

## Eksterne lenker
*  Offisiell resultatliste fra FIS
Christian Friedrich Rolle

**Christian Friedrich Rolle** (1681–1751) var en tysk organist og komponist fra barokken.

## Liv og virke
Rolle stammet fra en midttysk musikerfamilie. Ingenting er kjent om hans barndom og ungdom.

Rolle ble bykantor i Quedlinburg i 1709 med tittelen *Director musices*. Sammen med Johann Kuhnau fra Leipzig og Johann Sebastian Bach kontrollerte Rolle i 1716 det nye store orgelet i Marienkirche i Halle.

19. november 1721 ble Rolle utnevnt som Benedictus Christianis etterfølger i stillingen som generalkantor i kirka *St. Johannis* i Magdeburg. Han underviste i musikk ved Magdeburgs *Altstädtische Gymnasium*, men på grunn av sin høye anseelse var han fritatt fra alle andre undervisningsplikter.

I 1722 søkte Rolle på stillingen som thomaskantor etter avdøde Johann Kuhnau. Johann Friedrich Fasch og Georg Philipp Telemann søkte også. Tilslutt fikk Johan Sebastian Bach stillingen.

## Etterkommere
Christian Friedrich Rolle hadde fire sønner. Han underviste sin tredje sønn, Johann Heinrich Rolle, som selv var en musikkhistorisk betydningsfull komponist.

## Verk
* Matthäus-Passion (1728)
* *Das bis zum Tode am Creutz geduldige Lamm Gottes*, Pasjon etter Markus (1737)
* Johannes-Passion (1738)
* Lukas-Passion (1744)
* Matthäus-Passion (andre komposisjon) (1747)
* Fiolinsonate i G-dur

## Referanser


## Eksterne lenker
*
Magdalena Schnurr

**Magdalena Schnurr** (født 25. mars 1992 i Baden-Baden) er en tysk skihopper som representerer SV Baiersbronn.

Hun debuterte internasjonalt med 25.-plass i kontinentalcupen i Schönwald 8. februar 2005. Hun har ni pallplasseringer i kontinentalcupen, inkludert fire seire og to annenplasser.

Schnurr ble juniorverdensmester i Štrbské Pleso i 2009. I det første senior-VM for kvinner i Liberec i 2009 ble hun nummer 7 (av 36 deltakere).

## Kontinentalcupseiere vinter 2004-2011 (tilsvarende verdenscup)

## Referanser


## Eksterne lenker
* 
*
Thure Lindgren

**Thure Valdemar Lindgren** (født 18. april 1921 i Jukkasjärvi, død 2. september 2005 samme sted) var en svensk skihopper som representerte IFK Kiruna. Han tok sølvmedalje i VM i Lake Placid i 1950. I OL i Oslo i 1952 falt han i sitt første hopp og ble nummer 40 (av 43 deltakere).

Han ble svensk mester i 1947. I 1949 vant han hopprennet i Svenska Skidspelen i Sollefteå.

## Referanser


## Kilder
* Sports Reference: Thure Lindgren  (besøkt 27. februar 2011)
* Svenska Skidförbundet: Backe/nordisk kombination (svenske mestere, besøkt 27. februar 2011)
* Svenska Skidspelen: Pristagare i Svenska Skidspelen 
* Sveriges Olympiska Komitté: Thure Lindgren (besøkt 27. februar 2011)

## Eksterne lenker
*
Grønlangkål

**Grønlangkål** er en matrett som kjennes fra Jylland, Nord-Tyskland og som julemat i Halland og det nordvestlige Skåne.

I Danmark finnes retten i flere lokale varianter. I Vendsyssel tilberedes den ved lang tids koking med flesk og serveres med kanelsukker. Grønnkålen skal ribbes og rives, ikke hakkes, det er ingen tilsetning av fløte.

I Sønderjylland derimot hakkes og kokes grønnkål og tilsettes fløte, og skal absolutt ikke serveres med kanelsukker.

Navnet »grønlangkål« antas å skyldes at kålen opprinnelig ble kuttet i lange, tynne strimler.

## Referanser


## Eksterne lenker
* Grønlangkål i Den store Danske
Reidar Martinsen

**Reidar Hans Severin Martinsen** (født 14. august 1922 i Eidsberg, død 7. mai 1976 i Oslo) var en norsk politimann, jurist og politiker (H).

Han hadde examen artium fra 1942, ordenspolitikurs fra Sverige fra 1944 og kriminalteknisk kurs fra Statens polisskola i Stockholm fra 1944 og juridisk embedseksamen fra 1948. Martinsen var etterforsker for Norges militærattaché til Sverige 1944–1945, kriminalbetjent i Sarpsborg i 1945, ekstrabetjent hos sorenskriveren i Rakkestad 1946–1947 og sakfører med egen forretning i Mysen 1949–1953. Deretter jobbet han i Høyres partiapparat som fylkessekretær i Østfold Høyre 1951–1953, organisasjonssekretær i Oslo Høyre 1953–1956 og sjefssekretær i Oslo Høyre fra 1956. Han var en av Oslo Høyres lengstsittende sjefssekretærer gjennom tidene. Martinsen var styremedlem i Høyres Hus Kalbakken A/S fra 1959 og styremedlem i Høyres kurs- og konferansested Reistad A/S fra 1971.

Martinsen var formann i Østfold Cyklekrets i 1950, formann i Østfold Unge Høyre i 1950, medlem av Østfold Høyres fylkesstyre i 1950, styremedlem i Norges Cykleforbund (NCF) i 1951, formann i Høyres Sekretærforening 1959–1968 og innehadde diverse tillitsverv i Kongelig Norsk Automobilklub (KNA) 1965–1972.

## Referanser
Abby Ringquist

**Abby Ringquist** (født **Hughes** 21. juni 1989 i Salt Lake City) er en amerikansk skihopper som representerer Park City Nordic Ski Club.

Hun debuterte internasjonalt med 12.-plass i kontinentalcupen i Park City 23. juli 2004. Hun har to pallplasseringer i kontinentalcupen, begge annenplasser.

I VM på ski 2011 i Holmenkollen kom hun på 24.-plass i normalbakke. Daniela Iraschko vant dette rennet, foran Elena Runggaldier og Coline Mattel.

## Referanser


## Eksterne lenker
*
Špela Rogelj

**Špela Rogelj** (født 15. april 1994) er en slovensk tidligere skihopper som representerte SSK Costella Ilirija.

Hun debuterte internasjonalt med 24.-plass i kontinentalcupen i Toblach 23. januar 2008, mens hennes beste resultat er en 5.-plass i Ljubno 22. januar 2011.

I det første hopprennet for kvinner i Liberec under ski-VM 2009 ble hun nummer 30 (av 36 deltakere). Rogelj ble endte på 2.-plass under junior-VM i Otepää i 2011, mens hun en måned senere endte på 21.-plass i Ski-VM i Oslo.

Som første slovenske kvinne tok hun sin første verdenscupseier på Lillehammer 5. desember 2014, som også viste seg å være hennes eneste verdenscupseier.

Under Vinter-OL 2022 i Beijing ble hun nummer 9 i normalbakkerennet. Hun la opp etter 2021/22-sesongen.

## Referanser


## Eksterne lenker
*
Jenna Mohr

**Jenna Mohr** (født 15. april 1987 i Korbach) er en tysk skihopper som representerer SC Willingen.

Hun debuterte internasjonalt med 19.-plass i kontinentalcupen i Park City 23. juli 2004. Hun har seks pallplasseringer i kontinentalcupen, inkludert tre seire og én annenplass.

I det første senior-VM for kvinner i Liberec i 2009 ble hun nummer 15 (av 36 deltakere).

## Kontinentalcupseiere vinter 2004-2011 (tilsvarende verdenscup)

## Referanser


## Eksterne lenker
* 
*
Pålægschokolade

**Pålægschokolade** er den særlige danske variant av sjokoladepålegg, bestående av tynne skiver sjokolade (eller vekao) som spises på rugbrød eller på franskbrød.

Pålegget fremstilles både av lys og mørk sjokolade, hvorav den lyse varianten er mest utbredt. De senere år er det også blitt introdusert økologiske varianter. Produsenter av pålægschokolade er fabrikkene Toms, Galle & Jessen og Carletti.

## Eksterne lenker
* 
* Test: Den sunde mørke pålægschokolade hos ekstrabladet.dk
Giovanni Belzoni

**Giovanni Battista Belzoni** (født 15. november 1778 i Padova, død 3. desember 1823 i Gwato (i dagens Nigeria)) var en italiensk oppdagelsesreisende som er mest kjent for å ha oppdaget egyptiske oldtidsbyggverk og gjenstander.

## Liv og virke
### Bakgrunn
Belzoni vokste opp i Roma. Han hadde planlagt å bli munk, men i 1798 okkuperte franske tropper Roma, noe som drev ham fra byen og til å endre karriereplaner. Han flyttet til fødebyen Padova, derfra til Nederland og siden til Storbritannia, der han traff sin blivende kone. De var begge lange, han var over to meter, og de opptrådte på markeder.

### Utforskninger i Egypt
Belzoni reiste fra Storbritannia til Spania og Portugal og videre til Egypt i 1815 Der sendte hans venn, generalkonsul Johann Ludwig Burckhardt, ham til Teben, der han fjernet en gigantisk byste av Ramses II, vanligvis kalt *Young Memnon*, og sendte den til London. Den oppbevares nå  i British Museum i London. 

Han fikk også fjernet sand fra tempelet i Abu Simbel, gjorde utgravninger i Karnak og åpnet i Kongenes dal Seti Is grav i 1817 - dette er den lengste og dypeste i Kongenes dal. Belzoni var den første til å ta seg inn i den andre pyramiden i Giza og den første europeeren i moderne tid som besøkte Bahariaoasen.

### Vest-Afrika
Belzoni vendte tilbake til Storbritannia i 1819. I 1823 begav han seg til Vest-Afrika i den hensikt å reise til Timbuktu. Men han ble nektet til å reise gjennom Marokko, og valgte i stedet å reise langs Guineakysten. Han nådde Benin, men ble rammet av dysenteri og døde.

Blant hans skrifter kan nevnes *Narrative of the operations and recent discoveries in Egypt and Nubia* (1821).

## Referanser


## Kilder
* *[[Svensk uppslagsbok]]*. Malmö 1939

## Eksterne lenker
* 
*  The Great Belzoni (1778–1823) fra Belzoni online
Snysk

**Snysk** (på tysk også **Schnüüsch**) er en typisk sønderjysk sommerrett som lages på friske grønnsaker fra haven. 

Gryteretten stammer fra Als, Sundeved og Angel, alle landskap omkring Flensborg Fjord. Snysken varierer litt fra øst til vest, og alene på Als finnes adskillige varianter. Det finnes både en sønderjysk utgave, *tykk snysk*, og en alsisk utgave, *tynn snysk*. I det øvrige land kalles retten *ruskomsnusk* eller *rusknismusk*.

Den består blant annet av grønne og tykke bønner, erter, gulerøtter, kålrabi, poteter og melk. Grønnsakene kokes sammen i vann i ca. 10 minutter, hvoretter ertene tilsettes. Til slutt tilsettes en stuing av melk, grønnsakssuppe, smør og hvetemel. Retten blir krydret med persille rett før serveringen, undertiden også med sar (fra planten satureja). Snysk serveres sammen med panert flesk, røkt skinke, marinert sild eller stekt ål.     

## Eksterne lenker
* Jyske Vestkysten Sønderborg, 29. juni 2008: ''Sig snysk til din sommer''
* Arla Opskrifter: Sønderjysk Snysk
Jonah Hex (film)

***Jonah Hex*** er en amerikansk westerfilm fra 2010, regissert av Jimmy Hayward. Filmen er basert på tegneseriefiguren med samme navn, og har Josh Brolin i tittelrollen. Andre roller fylles av John Malkovich, Megan Fox og Michael Fassbender.

## Handling
Jonah Hex var soldat for Sørstatene under den amerikanske borgerkrigen. Han nekter å følge ordre fra sin kommanderende offiser, Quentin Turnbull, om å tenne på et sykehus. Han ender med å skyte sin beste venn, Jeb Turnbull, som er Quentins sønn. Etter borgerkrigen blir Hex oppsøkt og overmannet av Turnbull og hans menn, og han blir tvunget til å se huset sitt brenne ned, med hans kone og sønn inne i huset. Turnbull brennmerker ham så i ansiktet med bokstavene QT, og etterlater ham fastbundet for å dø. Men Hex blir funnet i tide av en stamme med crow-indianere. De redder ham, men Hex har vært så nærme døden at han nå kan kommunisere med de døde. Hex bruker en øks som han gjør rødglødende, og svir bort brennmerket han har i ansiktet. Men hele hans høyre side av ansiktet blir misformet. Han setter etter Turnbull for å ta hevn, men Turnbull dør angivelig i en hotellbrann før Hex finner ham. Etter dette begynner Hex som dusørjeger.

10 år senere dukker plutselig Turnbull opp i live. Han stjeler deler for å bygge et nytt supervåpen som han skal bruke på nasjonaldagen 4. juli for å skape en ny konføderasjonsstat i USA.

## Roller
* Josh Brolin som Jonah Hex
* John Malkovich som Quentin Turnbull
* Megan Fox som Tallulah Black
* Michael Fassbender som Burke
* Will Arnett som løytnant Grass
* Aidan Quinn som Ulysses S. Grant

## Forskjell mellom tegneserie og film
I tegneserien, blir Hex' ansikt deformert etter at han fikk en glødende tomahawk presset mot det, som straff for at han jukset i en tvekamp der han kjempet mot sønnen til høvdingen i apasje-stammen han vokste opp i. I filmen gjør han det selv, for å fjerne QT-brennmerket Quentin Turnbull sved inn.

I filmen kan Hex snakke med de døde, mens han ikke har noen magiske egenskaper i tegneserien.

Quentin Turnbull er general i filmen, mens han er en mektig godseier i tegneserien. Hex drepte sønnen hans i begge tilfellene.

Tallulah Black blir i filmen fremstilt som en prostituert som har følelser for Hex. I tegneserien er hun en kvinne som blir voldtatt og vansiret av mennene som dreper familien hennes. Hex redder henne fra å dø, og hjelper henne å jakte ned mennene. Hun blir senere dusørjeger, og Hex' elskerinne. 
## Eksterne lenker
* 
*
Direktionsbezirk

**Direktionsbezirk**, også kjent under navnet ***Landesdirektion***, var fra 1. januar 1991 til 2012 navnet på det tredje forvaltningsnivået over kommunene (første nivå) og fylkes-kretsene (andre nivå), i delstaten Sachsen i det østlige Tyskland. De tre forvaltningsorganene ble i 2012 slått sammen til Landesdirektion Sachsen.

Siden Sachsens forvaltningsreform av 28. januar 2008 brukes også navnet Landesdirektion. Tilsvarende forvaltningsnivåer i andre tyske delstater er Bezirk i delstaten Bayern og Regierungsbezirk i Niedersachvsen, Nordrhein-Westfalen og Hessen. Tidligere har man også hatt regionsnivåer i Sachsen-Anhalt (1990–2004) og Rheinland-Pfalz.

Sachsens regioner eller *Direktionsbezirke* var tre autonome forvaltningsorganer, med sin egen forvaltning (*Bezirksverwaltungen*). De ble ledet av en *Landesdirektion*, tidligere kalt *Regierungspräsidium*. Hver Bezirk var inndelt i 2-4 Landkreise, som utgjorde de mellomliggende administrative enheter på fylkesnivå. De tre største byene i Sachsen var ikke med i noen Landkreis (fylke) men var såkalte kretsfrie byer i hvert sitt Direktionsbezirk. Dette var Chemnitz, Dresden og Leipzig, som også er hovedsteder i de tre regionene.

## Se også
*Tysklands lokalforvaltning

## Referanser

## Eksterne lenker
*
Empaquetage

**Empaquetage** (fransk for «innpakning») er en type kunstinstallasjon som forbindes med den bulgarske kunstneren Christo (1935-2020). Den går ut på å pakke inn gjenstander, bygninger, landskaper og annet. Christos første innpakkede gjenstander ble lagd i 1958.

## Se også
* Christo og Jeanne-Claude
Plommefrøvikler

**Plommefrøvikler** (*Grapholita funebrana*) er en sommerfugl i gruppen av viklere (Tortricidae).

## Utseende
En liten til middelsstor (vingespenn 10-15 millimeter), gråbrunt spraglete vikler. I motsetning til den de fleste andre *[[Grapholita]]-*artene som forekommer i Norge har den ikke hvite tegninger på forvingene. Den kan ligne mye på *[[Grapholita tenebrosana]]*, som den også gjerne finnes sammen med, men de to artene kan skilles på fargen på labialpalpene: disse er mørkt gråbrune hos *G. funebrana*, mye lysere hos *G. tenebrosana*.

## Levevis
Arten utvikler seg i fruktene av slekten *[[Prunus]]*, for eksempel slåpetorn og plommer. Larven finnes gjerne inne ved steinen i plommer, den kan der forveksles med larvene av ulike plantevepser, men kan kjennes på at den, som de fleste sommerfugllarver, har fem par vorteføtter, mens bladvepslarvene har 6-7 par. Angrepede plommer kan gjenkjennes på en seig, brun utflod. Arten kan gjøre noe skade ved plommedyrking. De voksne viklerne flyr i juni-juli og kan lett samles inn ved hjelp av feromonfeller.

## Utbredelse
Arten er utbredt i Europa, unntatt lengst i nord, og i det nordlige Asia.
I Norge finnes den i den sørligste delen fra Østfold til Rogaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** plommefrøvikler, *Grapholita funebrana* Treitschke, 1835

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_funebrana.html
* *Grapholita funebrana* på UK Moths: https://web.archive.org/web/20111017184407/http://ukmoths.org.uk/show.php?bf=1247
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439117 

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Nypefrøvikler

**Nypefrøvikler** (*Grapholita tenebrosana*) er en sommerfugl i gruppen av viklere (Tortricidae).

## Utseende
En liten til middelsstor (vingespenn 11-14 millimeter), gråbrunt spraglete vikler. I motsetning til den de fleste andre *[[Grapholita]]-*artene som forekommer i Norge har den ikke hvite tegninger på forvingene. Den kan ligne mye på plommefrøvikler *Grapholita funebrana*, som den også gjerne finnes sammen med, men de to artene kan skilles på fargen på labialpalpene: disse er mørkt gråbrune hos *G. funebrana*, mye lysere hos *G. tenebrosana*.

## Levevis
Denne arten utvikler seg i nyper, spesielt steinnype (*Rosa canina*), sjeldnere i rognebær. Den blekgule larven lager et lite inngangshull i nypen, og gnager deretter ganger like under skinnet, som kan sees utenfra som brune streker. Til slutt blir nypen mørkrød og skrumper inn. Larvens utvikling er fullført i oktober. De voksne viklerne flyr i juni-juli. De blir ikke tiltrukket til lys, men fanges lett i feromonfeller satt ut etter plommefrøvikler (*Grapholita funebrana*), disse to nærtbeslektede artene ser altså ut til å ha like feromoner.

## Utbredelse
Arten er utbredt i Europa, unntatt lengst i nord, og i det nordlige Asia.
I Norge er den vanlig nord til Møre og Romsdal.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** nypefrøvikler, *Grapholita tenebrosana* Duponchel, 1843

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_tenebrosana.html
* *Grapholita tenebrosana* på UK Moths: https://web.archive.org/web/20111017151019/http://ukmoths.org.uk/show.php?bf=1246
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439118

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Hagtornfrøvikler

**Hagtornfrøvikler** (*Grapholita janthinana*) er en sommerfugl i gruppen av viklere (Tortricidae).

## Utseende
En ganske liten (vingespenn 9–11 millimeter), brunlig vikler.
Forvingen er noe avrundet og har en kommaformet, lysbrun flekk ved bakkanten, denne har en nokså bred, brun midtstripe.

## Levevis
Den gulaktige larven utvikler seg i fruktene («bærene») av hagtorn (*Crataegus* spp.). Den spinner gjerne sammen to eller tre frukter ved hjelp av silke og lever av disse. De voksne viklerne flyr i juli–august. Biotopen er åpne steder nær kysten der vertstreet vokser. 

## Utbredelse
Arten er utbredt i Nord-Afrika og i Europa bortsett fra de østlige og nordligste delene.

Arten er kun påvist på tre lokaliteter i Norge: i Kristiansand i Vest-Agder, på Tromøya i Arendal i Aust-Agder, og i Fredrikstad i Østfold. Så lenge strandloven håndheves på Tromøya, er denne forekomsten relativt trygg. Imidlertid er den sårbar ved at den er så begrenset. Lokaliteten i Fredrikstad er en beplantning av hagtornbusker ved kirken i sentrum i byen. 

## Rødlistevurdering
Potensielle forekomster trues av gjengroing med skog og utbygging til fordel for ferierende. Kystnære kratt med hagtorn og andre løvtrær er lite verdsatt, og blir ofte fjernet. Av den grunn regner Artsdatabanken med en reduksjon og fragmentering av egnet habitat. Arten rødlistes i 2021 som sårbar VU.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** hagtornfrøvikler, *Grapholita janthinana* (Duponchel, 1835)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_janthinana.html
* *Grapholita janthinana* på UK Moths: https://web.archive.org/web/20111017171028/http://ukmoths.org.uk/show.php?bf=1245
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439120

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Eliteserien i volleyball for menn 2010/11

**Eliteserien i volleyball for menn 2010–2011** var den 43. sesongen på det øverste nivået i volleyball i Norge. Regjerende seriemester var Nyborg Volleyballklubb, mens Koll rykket opp fra 1. divisjon. Ingen lag rykket ned før sesongen. Nyborg Volleyballklubb ble seriemester for tredje året på rad. Seriegullet var sikret 4 runder før serieslutt. Randaberg tok sølv i serien, mens bronsen gikk til Førde Volleyballklubb.

Seriespillet startet 25. september 2010 og ble avsluttet 19. mars 2011. Etter endt serie ble det spilt en egen Grand Prix-turnering for alle lagene i serien. Finalen mellom Nyborg Volleyballklubb og Koll endte med 3-0 seier til  Nyborg.

Sju lag deltok i eliteserien 2010–2011 og det ble spilt trippel serie der lagene møttes tre ganger i løpet av sesongen. Det ble gitt 3 poeng ved seier med settsifrene 3–0 eller 3–1. Det ble gitt 2 poeng ved seier 3–2, det ble gitt 1 poeng ved tap 2–3 og det ble gitt 0 poeng ved tap 1–3 eller 0–3. Ingen lag rykket direkte ned fra eliteserien 2010–2011 siden serien bestod av kun sju lag.

## Tabell

## Resultater

## Grand Prix turnering 2011

Etter endt sesong ble det spilt en Grand Prix turnering 25-28. mars for elitelagene i Steinkjer. Førde Volleyballklubb, Kristiansund Volleyballklubb, Koll og Nyborg Volleyballklubb deltok. Nyborg Volleyballklubb gikk seirende ut av finalen mot Koll og innkasserte pengepremien på kr 40 000.

### Resultater
* Semifinale 1: **2-3** Førde Volleyballklubb – Koll (22-25, 25-20, 25-20, 17-25, 7-15)
* Semifinale 2: **3-0** Nyborg Volleyballklubb – Kristiansund Volleyballklubb (25-20, 26-24, 25-17)
* Bronsefinale: **3-0** Kristiansund Volleyballklubb – Førde Volleyballklubb (25-17, 25-20, 25-19)
* Finale: **0-3** Koll – Nyborg (20-25, 18-25, 29-31)

## Kilder
* Norges Volleyballforbund
Ski-VM 2011 – Hopp normalbakke lag menn

**Hopp normalbakke lag for herrer** under Ski-VM 2011 ble holdt den 27. februar 2011 i Midtstubakken i Oslo. Østerrike med Gregor Schlierenzauer, Martin Koch, Andreas Kofler og Thomas Morgenstern vant øvelsen. Østerrike var for øvrig regjerende verdensmester i denne øvelsen, som sist ble arrangert under Ski-VM 2005 i Oberstdorf.

Norge med Anders Jacobsen, Bjørn Einar Romøren, Anders Bardal, Tom Hilde kom på andreplass, mens Tyskland kom på tredjeplass med hopperne Martin Schmitt, Michael Neumayer, Michael Uhrmann og Severin Freund.

## Resultater
Chalon-sur-Saône

**Chalon-sur-Saône** er en kommune i departementet Saône-et-Loire i regionen Bourgogne-Franche-Comté øst i Frankrike. Kommunen er underprefektur i departementet selv om den er den største byen. Den mindre byen Mâcon er hovedstad i departementet.

## Geografi
Chalon-sur-Saône ligger sør i Bourgogne i Frankrike. Byen ligger ved elva Saône, og var tidligere en travel havn som fungerte som distribusjonspunkt for lokale viner som ble sendt opp- eller nedover elva Saône og Canal du Centre.

## Referanser


## Eksterne lenker
*
Edwin C. Brock (egyptolog)

**Edwin C. Brock** (født 20. april 1946, død 22. september 2015 i Kairo) var en amerikansk egyptolog. Han arbeidet for Theben kartprosjektet ved American University in Cairo.

Brock arbeidet med kongelige sarkofager i Kongenes dal. Han arbeidet også med gravstedene til Merenptah (KV8) og Amenmeses (KV10), sammen med Otto Schaden og Theban Mapping Project (som han var medlem av fra 1997 til 2004).

Brock var også meddirektør for Amenmesse Tomb Project, som i februar 2006 offentliggjorde oppdagelsen av KV63, et av de nyligste funnene av gravsteder i dalen. Han hadde overoppsyn med det arkeologiske redningsarbeidet i Luxor som en del av avløpsvannsprosjektet der.

Edwin Brock var gift med den canadiske egyptologen Lyla Pinch Brock.

## Bibliografi
* *The Temples of Abu Simbel: An Illustrated Guide. The Houses of Ramesses & Nefertary*. ISBN 977-5089-66-2, The Palm Press, 2006.

## Eksterne lenker
* KV10:The Amenmesse Project
Sølvsolvikler

**Sølvsolvikler** (*Pammene splendidulana*) er en sommerfugl i gruppen av viklere (Tortricidae).

## Utseende
En ganske liten (vingespenn 10-12 millimeter), gråbrun vikler med karakteristiske, sølvfargede flekker og tverrbånd. Forvingenes skjell har lys ytterkant, dette gir vingen et karakteristisk, "skjellete" utseende. Forvingen har 3-4 sølvfargede flekker ved framkanten og bakkanten, som noen ganger kan være vokst sammen til tverrbånd.

## Levevis
Larvene utvikler seg mellom to sammenspundne blader av eik (*Quercus* spp.). De voksne viklerne har en nokså utstrakt flygetid om våren.

## Utbredelse
Arten er utbredt i Nord-Afrika, og i Europa bortsett fra de østligste delene.
I Norge er den funnet langs kysten fra Østfold til Vest-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** sølvsolvikler, *[[Pammene splendidulana]]* (Guenée, 1845)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_splendidulana.html
* *Pammene splendidulana* på UK Moths: https://web.archive.org/web/20111016232352/http://ukmoths.org.uk/show.php?bf=1223
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439035

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Viktor Patsajev

**Viktor Ivanovitsj Patsajev** (født 19. juni 1933 i Aktjubinsk, Kasakhstan, død 30. juni 1971) var en sovjetisk kosmonaut som fløy på Sojuz 11 og han hadde den uheldige æren av å være en del av det andre mannskapet som døde under en romferd. Han var den første til å drive et teleskop utenfor jordens atmosfære.

Patsajev ble kremert og hans aske ble satt ved murene til Kreml på Den røde plass i Moskva. En beretning om Patsajevs liv og hans karriere som kosmonaut ble beskrevet i 2003 med boken "Fallen Astronauts" av Colin Burgess. Patsajev fikk asteroiden 1791 Patsayev oppkalt etter seg.

## Referanser
Gerald Walter Robert Templer

**Gerald Walter Robert Templer** (født 11. september 1898 i Colchester i Essex, England, død 25. oktober 1979) var en britisk militær kommandant. 

Han er mest kjent for sine nederlag mot geriljaopprørerne i Malaya mellom 1952 og 1954. Ved utbruddet av andre verdenskrig var han en oberstløytnant i Military Intelligence, som var en del av British Expeditionary Force. Etter å ha evakuert fra Frankrike kommanderte han en brigade under ledelse av Bernard Montgomery.

I 1942 tok han over kommandoen av 47nde infanteridivisjon som general. For en kortere periode kommanderte han den 6. Armoured Division før han ble alvorlig skadet av en landmine i midten av 1944. Han tilbrakte resten av krigen på med etterretnings-plikter for den militære etterretningstjenesten Special Operations Executive (SOE). Han var Konstabel av Tower fra 1965 til 1970. 

## Referanser
Georgij Dobrovolskij

**Georgij Timofejevitsj Dobrovolskij**, russisk **Георгий Тимофеевич Добровольский** (født 1. juni 1928 i Odessa, Ukraina, død 30. juni 1971) var en sovjetisk kosmonaut. Han fikk senere oppkalt asteroiden *1789 Dobrovolsky* etter seg.

Han var en del av den andre sovjetiske mannskapet som døde under en romferd (etter Vladimir Komarov i Sojuz 1). Det ble senere oppdaget at en ventil hadde åpnet seg like før kapselen hadde forlatt banen, og denne ventilen gjorde at mannskapet sakte, men sikkert ble kvalt. Dobrovolskij ble kremert og hans aske ble lagt i en urne i ved Kremls murer på Den røde plass i Moskva.

## Referanser
Mælan skole

**Mælan skole** ved Sørfjorden i Indre Fosen kommune er en barne- og ungdomsskole som kretser til Råkvåg, Sørfjorden, Selnes, Rødsjøen og Nordseter. Skolen har ca 130 skoleplasser og 17 ansatte og har egen SFO base.

Gammelskolen ble bygget i 1874 ved gamle bankterminalen for gamle Stjørna kommune og virket helt til 1954 som ble senere revet. Nyskolen sto ferdig i 1954 og har senere blitt påbygd ved flere anledninger. Den inneholder et nybygd skolekjøkken, en gymsal og et basseng på 12 m x 6.5 m bygd i 1979. I 1983 kom nybygget og stod helt ferdig i 1985 og huser et folkebibliotek for lokalbefolkningen.

## Aktiviteter
Skolen blir brukt til forskjellige aktiviteter for både skolekorpset og andre interesseorganisasjoner på fritiden. Blant annet har det lokale historielaget Stjørna Heimbygdslag sin base her.

## Eksterne lenker
* Mælan skole
* Stjørna Heimbygdslag
Miljøkjemi

**Miljøkjemi** er vitenskapen om kjemi i naturen .

Fagområdet omhandler kilder, reaksjoner, transport, effekter og virkninger av kjemiske forbindelser på naturmiljøet i luft, jord og vann i tillegg til menneskelig påvirkning i disse miljøer. 

Må ikke forveksles med grønn kjemi eller miljøvern.

## Referanser
Just Hold Me

**Just Hold Me** er en sang som synges av  Maria Mena. 

Den ble gitt ut på hennes tredje studioalbum *[[Apparently Unaffected]]*, i 2005 og var den ene av to singler fra albumet. Den andre singelen var *Miss You Love*. Albumet *Apparently Unaffected* ble nominert til Spellemannprisen.
Semantisk interoperabilitet

**Semantisk interoperabilitet** er muligheten for et datasystem å utveksle data med et annet system uten å være avhengig av at personer må tolke dataenes betydning ("semantikk"). Uformelt og upresis forklares begrepet semantisk interoperabilitet med at "datamaskiner kan snakke sammen". Med semantisk interoperabilitet menes utveksling av mening mellom IKT-systemer ved at både maskiner og brukere har en klart definert begrepsforståelse. Ifølge en klassifikasjon brukt av EU opereres det med tre lag for interoperabilitet: Semantisk, teknisk og organisatorisk.

Enkleste metode å oppnå interoperabilitet er ved at forskjellige datasystemer bruker felles kategori- og id-system. Siste tiår har det vært gjort mye forskning på å utvikle standarder for å oppnå dette, særlig Resource Description Framework (RDF) og OWL. I Norge har emnekartstandarden vært markedsført som en løsning for å oppnå semantisk interoperabilitet.

Særlig utgjør grunndata viktige begrep for å oppnå et "felles språk" for de som samhandler om data. Virksomheter tar stilling til hvilke av sine data som må være gjenstand for en autoritativ grunndataforvaltning og hvilke data som kan forvaltes i tilknytning til en konkret funksjon. Grunndata utgjør viktig semantikk fordi de gir kontekst til andre data. Proff.no er eksempel på hvordan org.nr. fra Foretaksregisteret gir kontekst for å sammenstille forskjellig type data om foretaket, som regnskap, aksjer, eierskapsstruktur og konkursmeldinger.

Metadata fremmer også semantisk interoperabilitet, gjennom bruk av felles metadata, for eksempel postnummer og gjennom at de har som funksjon å definere data slik at de forstås likt på tvers av aktører og applikasjoner.

## Se også

* Grunndataforvaltning
* Tjenesteorientert arkitektur